撰文:KM | 圖片來源:HONEST GUIDE
01|要提取大面額嘅現金
如果插入本地卡,ATM嘅功能唔會有咩分別,但當插入外地嘅銀行卡時,操作方式就會唔同。佢哋呃錢嘅第一步,就係要你提取大面額嘅現金,由1萬到2萬捷克克朗(約港幣3,435-6,870元),相當於捷克當地人嘅一個月收入,基本上冇人會攞住咁多錢周圍走。
02|收取手續費
當你選擇要提取嘅面額後,ATM會提供相當差嘅匯率。例如提取1萬捷克克朗(約港幣3,435元),匯率大約係20.1克朗兌1美金,比當日匯率高出15%,相當誇張。如果你決定要撳錢,仲會收埋你手續費㗎!單單攞1萬捷克克朗就蝕咗15%。有網民仲見過提取1萬捷克克朗嘅收據,計計下,攞完錢足足蝕咗35%。
唔好諗住去大銀行換錢就冇事,捷克最大銀行CSOB,可以提取嘅金額高達4萬克朗(約港幣13,740元),相對其他銀行嘅ATM換錢嘅金額更大。就算喺餐廳食完飯打算碌卡,最好選擇用當地貨幣結算,咁會抵好多!
大家喺歐洲旅行又用晒啲現金,選擇海外提款時,揀ATM要好小心,唔好被人呃錢呀!